Nangrugin dagiti kakailian a bukbuklen dagiti local officials ken volunteers ti nagdalus kadagiti kalkalsada ken kadagiti kanal kas paset iti pannakibinnulig da a manglapped iti panagraira dagiti lamok a paggapgapoan ti sakit a dengue.
Iti panangrugin ti panawen ti panagtutudo, napalagipan dagiti kakailian a mangkita a naimbag kadagiti bukod da a lugar a mabalin a pagbalayan ti lamok a mangiwaras ti sakit a dengue.
Segun kenni Dr. Rogelio Balbag, Executive Director dagiti hospital iti probinsia, agpapan iti daytoy nga aldaw Hunio sais ket addan ti nairekord ti Provincial Health Office wenno PHO a 77 a kaso ti dengue sipud idi Enero primero iti daytoy a tawen.
Gapu iti daytoy, ginutigot ni Balbag dagiti kakailian a mangitandudo iti panagdaldalus iti tunggal alas kuatro ti malem kadagiti amin a barangay.
Inbunannagna a kas paset iti kalikagum ni Gob. Matthew J. Marcos Manotoc a mapaigetan ti pananglapped ti probinsia iti mabalin a panagraira ti dengue ket nangala dagiti public hospital ti nayon nga staff dagitoy a mangmonitor iti kaso ti dengue.
Malaksid iti daytoy, nangbukel pay ti PHO iti sumagmamano a grupo a mangpugipog kadagiti kiti-kiti.
Naipagunamgunam pay kadagiti kakailian ti panangobserbar iti ā4S Kontra iti Dengueā a Search and destroy mosquito breeding sites; Self-protection; Seek early consultation; and Say yes to fogging.
Napaggunay metten dagiti barangay, municipal ken provincial dengue brigade bayat nga addan iti āalert level statusā ti probinsia kontra iti dengue. (Irene Ringor)
(Source: Provincial Government of Ilocos Norte – Communications & Media Office)
ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn eng_Latn